CELEX: 32021R0850
Language: mt
Date: 2021-05-26 00:00:00
Title: Regolament tal-Kummissjoni (UE) 2021/850 tas-26 ta’ Mejju 2021 li jemenda u jikkoreġi l-Anness II u jemenda l-Annessi III, IV u VI tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (Test b’rilevanza għaż-ŻEE)

28.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 188/44
               
            
         REGOLAMENT TAL-KUMMISSJONI (UE) 2021/850
         tas-26 ta’ Mejju 2021
         li jemenda u jikkoreġi l-Anness II u jemenda l-Annessi III, IV u VI tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta’ Novembru 2009 dwar il-prodotti kożmetiċi (1), u b’mod partikolari l-Artikolu 15(1), ir-raba’ subparagrafu tal-Artikolu 15(2) u l-Artikolu 31(1) tiegħu,
         Billi:
         
                     (1)
                  
                  
                     Ir-Regolament (KE) Nru 1272/2008 tal-Parlament Ewropew u tal-Kunsill (2) jipprevedi klassifikazzjoni armonizzata tas-sustanzi bħala karċinoġeniċi, mutaġeniċi jew tossiċi għar-riproduzzjoni (CMR) abbażi ta’ opinjoni mħejjija mill-Kumitat għall-Valutazzjoni tar-Riskju tal-Aġenzija Ewropea għas-Sustanzi Kimiċi. Is-sustanzi huma kklassifikati bħala sustanzi CMR tal-kategorija 1 A, sustanzi CMR tal-kategorija 1B jew sustanzi CMR tal-kategorija 2 skont il-livell tal-evidenza tal-proprjetajiet CMR tagħhom.
                  
               
                     (2)
                  
                  
                     L-Artikolu 15 tar-Regolament (KE) Nru 1223/2009 jipprevedi li huwa pprojbit li s-sustanzi klassifikati bħala sustanzi CMR tal-kategorija 1 A, tal-kategorija 1B jew tal-kategorija 2 fil-Parti 3 tal-Anness VI tar-Regolament (KE) Nru 1272/2008 (sustanzi CMR) jintużaw fil-prodotti kożmetiċi. Madankollu, sustanza CMR tista’ tintuża fil-prodotti kożmetiċi meta jiġu ssodisfati l-kundizzjonijiet stabbiliti fit-tieni sentenza tal-Artikolu 15(1) jew fit-tieni subparagrafu tal-Artikolu 15(2) tar-Regolament (KE) Nru 1223/2009.
                  
               
                     (3)
                  
                  
                     Sabiex il-projbizzjoni tas-sustanzi CMR tiġi implimentata b’mod uniformi fis-suq intern, sabiex tiġi żgurata ċ-ċertezza tad-dritt, b’mod partikolari għall-operaturi ekonomiċi u għall-awtoritajiet kompetenti nazzjonali u sabiex jiġi żgurat livell għoli ta’ protezzjoni tas-saħħa tal-bniedem, jenħtieġ li s-sustanzi CMR jiġu inklużi fil-lista ta’ sustanzi pprojbiti jew, kif applikabbli, ta’ sustanzi ristretti fl-Anness II jew fl-Anness III, rispettivament, tar-Regolament (KE) Nru 1223/2009 u, fejn rilevanti, jitħassru mil-listi ta’ sustanzi ristretti jew awtorizzati fl-Annessi III sa VI ta’ dak ir-Regolament. Meta l-kundizzjonijiet stabbiliti fit-tieni sentenza tal-Artikolu 15(1) jew fit-tieni subparagrafu tal-Artikolu 15(2) tar-Regolament (KE) Nru 1223/2009 jiġu ssodisfati, jenħtieġ li l-listi ta’ sustanzi ristretti jew awtorizzati fl-Annessi III sa VI ta’ dak ir-Regolament jiġu emendati skont dan.
                  
               
                     (4)
                  
                  
                     Bir-Regolament Delegat tal-Kummissjoni (UE) 2020/217 (3), li jrid japplika mill-1 ta’ Ottubru 2021, ċertu sustanzi ġew ikklassifikati bħala sustanzi CMR f’konformità mar-Regolament (KE) Nru 1272/2008. Huwa għalhekk meħtieġ li l-użu ta’ dawn is-sustanzi CMR fil-prodotti kożmetiċi jiġi pprojbit mill-istess data.
                  
               
                     (5)
                  
                  
                     B’mod partikolari, ir-Regolament Delegat (UE) 2020/217 jipprevedi l-klassifikazzjoni tas-sustanza TiO2 (isem INCI: diossidu tat-titanju) bħala “Karċinoġenu Kategorija 2 (inalazzjoni)” li japplika għad-diossidu tat-titanju f’forma ta’ trab li fih 1 % jew aktar ta’ partiċelli b’dijametru ajrudinamiku ta’ ≤ 10 μm.
                  
               
                     (6)
                  
                  
                     Bħalissa, id-diossidu tat-titanju huwa elenkat fl-entrata 143 tal-Anness IV tar-Regolament (KE) Nru 1223/2009 u huwa permess għall-użu bħala kolorant fil-prodotti kożmetiċi, dment li jikkonforma mal-kriterja ta’ purità kif stipulat fl-entrata E 171 (diossidu tat-titanju) tal-Anness tar-Regolament tal-Kummissjoni (UE) Nru 231/2012 (4). Id-diossidu tat-titanju huwa elenkat ukoll fl-entrati 27 u 27a (forma nano) tal-Anness VI tar-Regolament (KE) Nru 1223/2009 bħala filtru tal-UV u huwa biss permess fil-prodotti kożmetiċi f’konċentrazzjonijiet sa 25 %. Barra minn hekk, id-diossidu tat-titanju (nano) huwa permess f’preparazzjoni lesta għall-użu, ħlief f’applikazzjonijiet li jistgħu jwasslu għall-esponiment tal-pulmuni tal-utent aħħari mat-teħid tan-nifs u soġġett għall-kundizzjonijiet l-oħra elenkati f’dik l-entrata.
                  
               
                     (7)
                  
                  
                     Wara l-klassifikazzjoni tad-diossidu tat-titanju bħala sustanza CMR, fit-28 ta’ Jannar 2020 tressqet talba biex jintuża b’mod eċċezzjonali fil-prodotti kożmetiċi, skont it-tieni sentenza tal-Artikolu 15(1) tar-Regolament (KE) Nru 1223/2009.
                  
               
                     (8)
                  
                  
                     Fis-6 ta’ Ottubru 2020, il-Kumitat Xjentifiku dwar is-Sikurezza tal-Konsumatur (SCCS) adotta opinjoni xjentifika dwar id-diossidu tat-titanju (5) (“l-opinjoni tal-SCCS”) għall-fini tal-adozzjoni tal-miżuri meħtieġa f’konformità mal-Artikolu 15(1) tar-Regolament (KE) Nru 1223/2009. L-opinjoni tal-SCCS, li kopriet id-diossidu tat-titanju (li jittieħed man-nifs) f’forma ta’ trab li fih 1 % jew aktar ta’ partiċelli b’dijametru ajrudinamiku ta’ ≤ 10 μm, ikkonkludiet li, abbażi tad-data disponibbli, it-TiO2 kien sikur għall-konsumaturi ġenerali meta użat fil-prodotti tal-wiċċ f’forma ta’ trab mhux kumpatt li fihom konċentrazzjoni massima ta’ 25 % u fil-prodotti tax-xagħar fi sprej ajrusol li fihom konċentrazzjoni massima ta’ 1,4 %. Fir-rigward tal-użu professjonali, it-TiO2 tqies sikur meta użat fil-prodotti tax-xagħar fi sprej ajrusol li fihom konċentrazzjoni massima ta’ 1,1 %.
                  
               
                     (9)
                  
                  
                     Fl-aħħar, l-SCCS ikkonkluda li dawn ir-riżultati ttieħdu minn prodotti kożmetiċi bbażati fuq tip wieħed biss ta’ materjal tad-diossidu tat-titanju (pigmentarju) u li, fin-nuqqas ta’ aktar informazzjoni, ma setax jiġi stabbilit jekk dawn il-konklużjonijiet kinux ukoll applikabbli għal applikazzjonijiet kożmetiċi oħra li fihom tipi oħra ta’ diossidu tat-titanju mhux kopert espliċitament mill-opinjoni tal-SCCS.
                  
               
                     (10)
                  
                  
                     Fid-dawl tal-konklużjonijiet tal-SCCS, jenħtieġ li d-diossidu tat-titanju f’forma ta’ trab li fih 1 % jew aktar ta’ partiċelli b’dijametru ajrudinamiku ta’ ≤ 10 μm ma jiġix awtorizzat għall-użu f’applikazzjonijiet li jistgħu jwasslu biex l-utent aħħari jkun espost mat-teħid tan-nifs u għalhekk jenħtieġ li jiżdied mal-lista ta’ sustanzi ristretti fl-Anness III tar-Regolament (KE) Nru 1223/2009 u jenħtieġ li l-użu tiegħu jiġi permess biss fil-prodotti tal-wiċċ f’forma ta’ trab mhux kumpatt u fil-prodotti tax-xagħar fi sprej ajrusol kif indikat f’dawk il-konklużjonijiet. Barra mill-inklużjoni tad-diossidu tat-titanju fl-Anness III tar-Regolament (KE) Nru 1223/2009, jenħtieġ li jiġi previst li l-użu tad-diossidu tat-titanju bħala kolorant f’konformità mal-entrata 143 tal-Anness IV ta’ dan ir-Regolament, kif ukoll l-użu tad-diossidu tat-titanju bħala filtru tal-UV f’konformità mal-entrata 27 tal-Anness VI ta’ dak ir-Regolament jiġi permess mingħajr preġudizzju għall-użu ristrett tiegħu skont l-Anness III ta’ dak ir-Regolament. Għal dan il-għan, jenħtieġ li tiżdied referenza, għall-użu ristrett tad-diossidu tat-titanju skont l-Anness III tar-Regolament (KE) Nru 1223/2009, fl-entrati rilevanti fl-Annessi IV u fl-Anness VI ta’ dak ir-Regolament. Fir-rigward tal-użu tad-diossidu tat-titanju (nano) bħala filtru tal-UV f’konformità mal-entrata 27a tal-Anness VI tar-Regolament (KE) Nru 1223/2009, l-ebda miżuri addizzjonali ma huma meħtieġa, peress li l-entrata 27a diġà tipprevedi li d-diossidu tat-titanju (nano) ma jridx jintuża f’applikazzjonijiet li jistgħu jwasslu biex il-pulmuni tal-utent aħħari jkunu esposti mat-teħid tan-nifs.
                  
               
                     (11)
                  
                  
                     Fir-rigward tas-sustanzi l-oħra kollha għajr id-diossidu tat-titanju, li ġew ikklassifikati bħala sustanzi CMR skont ir-Regolament (KE) Nru 1272/2008 bir-Regolament Delegat (UE) 2020/217, ma tressqet l-ebda talba għall-użu fil-prodotti kożmetiċi permezz ta’ eċċezzjoni. Dan jikkonċerna l-kobalt, il-metaldeid (ISO), il-klorur metilmerkuriku, il-benżo[rst]pentafen, id-dibenżo[b,def]krisen; id-dibenżo[a,h]piren, l-etanol, it-2,2’-iminobis-, N-(C13–15-alkil bil-fergħat u lineari), iċ-ċiflumetofen (ISO), il-ftalat tad-diisoeżil, il-ħalosulfuron-metil (ISO), it-2-metilimidażol, il-metaflumiżon (ISO), id-dibutilbis(pentan-2,4-dijonato-O,O’)tin, il-bis(sulfammidat) tan-nikil, 2-benżil-2-dimetilammino-4′- morfolinobutirofenon u l-ossidu tal-etilen. Attwalment dawk is-sustanzi la huma soġġetti għar-restrizzjonijiet stipulati fl-Anness III u lanqas huma awtorizzati f’konformità mal-Annessi IV, V jew VI tar-Regolament (KE) Nru 1223/2009. Tlieta minn dawk is-sustanzi, b’mod partikolari il-bis(sulfammidat) tan-nikil, l-ossidu tal-etilen, u t-2-benżil-2-dimetilammino-4′- morfolinobutirofenonhuma, huma attwalment elenkati fl-Anness II ta’ dak ir-Regolament. Jenħtieġ li s-sustanzi li mhumiex diġà elenkati fl-Anness II tar-Regolament (KE) Nru 1223/2009 jiżdiedu mal-lista ta’ sustanzi pprojbiti fil-prodotti kożmetiċi f’dak l-Anness.
                  
               
                     (12)
                  
                  
                     Ir-Regolament tal-Kummissjoni (UE) 2019/1966 (6), li ġie adottat biex jimplimenta b’mod uniformi l-projbizzjoni tas-sustanzi kklassifikati bħala CMS, skont ir-Regolament (KE) Nru 1272/2008, bir-Regolament tal-Kummissjoni (UE) 2018/1480 (7), introduċa bidliet fl-entrata 98 tal-Anness III tar-Regolament (KE) Nru 1223/2009 fir-rigward tas-sustanza aċidu benżojku, 2-idrossi- (isem INCI: aċidu saliċiliku). Sabiex dawn il-bidliet jiġu allinjati bis-sħiħ mal-konklużjoni tal-opinjoni oriġinali tal-SCCS (8), jixraq li jiġi awtorizzat l-użu ta’ dik is-sustanza, għall-finijiet għajr dak tal-funzjoni ta’ preżervattiv, fil-lozzjoni għall-ġisem, l-eye shadow, il-mascara, l-eyeliner, il-lipstick, u d-deodoranti roll on f’konċentrazzjoni ta’ 0,5 %. Għalhekk jenħtieġ li l-entrata 98 tal-Anness III tar-Regolament (KE) Nru 1223/2009 tiġi emendata skont dan.
                  
               
                     (13)
                  
                  
                     Barra minn hekk, is-sustanza bis(tetrafluworoborat) tan-nikil (Numru CAS: 14708-14-6) bi żball ġiet introdotta darbtejn fl-Anness II tar-Regolament (KE) Nru 1223/2009 (entrati 1401 u 1427) bir-Regolament tal-Kummissjoni (UE) 2019/831 (9), li ġie adottat biex jimplimenta b’mod uniformi l-projbizzjoni tas-sustanzi kklassifikati bħala CMR, skont ir-Regolament (KE) Nru 1272/2008, bir-Regolament tal-Kummissjoni (UE) 2017/776 (10). Għalhekk it-tieni waħda minn dawk l-entrati hi ridondanti u jenħtieġ li titneħħa.
                  
               
                     (14)
                  
                  
                     Għalhekk, jenħtieġ li r-Regolament (KE) Nru 1223/2009 jiġi emendat u kkoreġut skont dan.
                  
               
                     (15)
                  
                  
                     Jenħtieġ li l-emendi għar-Regolament (KE) Nru 1223/2009 previsti f’dan ir-Regolament u li huma bbażati fuq il-klassifikazzjonijiet tas-sustanzi rilevanti bħala sustanzi CMR bir-Regolament Delegat (UE) 2020/217, japplikaw mill-istess data tar-Regolament Delegat.
                  
               
                     (16)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Prodotti Kożmetiċi,
                  
               ADOTTAT DAN IR-REGOLAMENT:
         
            Artikolu 1
            L-Annessi II, III, IV u VI tar-Regolament (KE) Nru 1223/2009 huma emendati f’konformità mal-Anness ta’ dan ir-Regolament.
         
         
            Artikolu 2
            Fl-Anness II tar-Regolament (KE) Nru 1223/2009, l-entrata 1427, li tikkorrispondi mas-sustanza bis(tetrafluworoborat) tan-nikil (Numru CAS: 14708-14-6), titħassar.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            L-Artikolu 1 għandu japplika mill-1 ta’ Ottubru 2021, fir-rigward tal-punti (1), (2) (b), (3) u (4) tal-Anness.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta’ Mejju 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 342, 22.12.2009, p. 59.
         
            (2)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).
         
            (3)  Ir-Regolament Delegat tal-Kummissjoni (UE) 2020/217 tal-4 ta’ Ottubru 2019 li jemenda, għall-finijiet tal-adattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, u li jikkoreġi dak ir-Regolament (ĠU L 44, 18.2.2020, p. 1).
         
            (4)  Ir-Regolament tal-Kummissjoni (UE) Nru 231/2012 tad-9 ta’ Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
         
            (5)  SCCS (Kumitat Xjentifiku dwar is-Sikurezza tal-Konsumatur), “Opinion on Titanium dioxide (TiO2)”, verżjoni preliminarja tas-7 ta’ Awwissu 2020, verżjoni finali tas-6 ta’ Ottubru 2020, SCCS/1617/20.
         
            (6)  Ir-Regolament tal-Kummissjoni (UE) 2019/1966 tas-27 ta’ Novembru 2019 li jemenda u jikkoreġi l-Annessi II, III u V tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (ĠU L 307, 28.11.2019, p. 15).
         
            (7)  Ir-Regolament tal-Kummissjoni (UE) 2018/1480 tal-4 ta’ Ottubru 2018 li jemenda, għall-finijiet tal-adattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, u li jikkoreġi r-Regolament tal-Kummissjoni (UE) 2017/776 (ĠU L 251, 5.10.2018, p. 1).
         
            (8)  SCCS (Kumitat Xjentifiku dwar is-Sikurezza tal-Konsumatur), “Opinion on salicylic acid”, Rettifika tal-20-21 ta’ Ġunju 2019, SCCS/1601/18.
         
            (9)  Ir-Regolament tal-Kummissjoni (UE) 2019/831 tat-22 ta’ Mejju 2019 li jemenda l-Annessi II, III u V tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (ĠU L 137, 23.5.2019, p. 29).
         
            (10)  Ir-Regolament tal-Kummissjoni (UE) 2017/776 tal-4 ta’ Mejju 2017 li jemenda, għall-finijiet tal-adattament tiegħu għall-progress tekniku u xjentifiku, ir-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (ĠU L 116, 5.5.2017, p. 1).
      
      
         
            ANNESS
            Ir-Regolament (KE) Nru 1223/2009 huwa emendat kif ġej:
            
                        (1)
                     
                     
                        fl-Anness II, jiżdiedu l-entrati li ġejjin:
                        
                                    
                                       Numru ta’ referenza
                                    
                                 
                                 
                                    
                                       Identifikazzjoni tas-sustanza
                                    
                                 
                              
                                    
                                       Isem kimiku/INN
                                    
                                 
                                 
                                    
                                       Numru CAS
                                    
                                 
                                 
                                    
                                       Numru KE
                                    
                                 
                              
                                    
                                       a
                                    
                                 
                                 
                                    
                                       b
                                    
                                 
                                 
                                    
                                       c
                                    
                                 
                                 
                                    
                                       d
                                    
                                 
                              
                                    “x
                                 
                                 
                                    Kobalt
                                 
                                 
                                    7440-48-4
                                 
                                 
                                    231-158-0
                                 
                              
                                    x
                                 
                                 
                                    Metaldeid (ISO); 2,4,6,8-tetrametil- 1,3,5,7-tetraossaċikloottan
                                 
                                 
                                    108-62-3
                                 
                                 
                                    203-600-2
                                 
                              
                                    x
                                 
                                 
                                    Klorur metilmerkuriku
                                 
                                 
                                    115-09-3
                                 
                                 
                                    204-064-2
                                 
                              
                                    x
                                 
                                 
                                    Benżo[rst]pentafen
                                 
                                 
                                    189-55-9
                                 
                                 
                                    205-877-5
                                 
                              
                                    x
                                 
                                 
                                    Dibenżo[b,def]krisen; dibenżo[a,h]piren
                                 
                                 
                                    189-64-0
                                 
                                 
                                    205-878-0
                                 
                              
                                    x
                                 
                                 
                                    Etanol, 2,2’-iminobis-, N-(C13–15-alkil bil-fergħat u lineari) derivs.
                                 
                                 
                                    97925-95-6
                                 
                                 
                                    308-208-6
                                 
                              
                                    x
                                 
                                 
                                    Ċiflumetofen (ISO); 2-metossietil (RS)-2-(4-tert-butilfenil)-2-ċjano-3-osso-3-(α,α,α-trifluworo-o-tolil)propjonat
                                 
                                 
                                    400882-07-7
                                 
                                 
                                    —
                                 
                              
                                    x
                                 
                                 
                                    Ftalat tad-diisoeżil
                                 
                                 
                                    71850-09-4
                                 
                                 
                                    276-090-2
                                 
                              
                                    x
                                 
                                 
                                    ħalosulfuron-metil (ISO); metil 3-kloro-5-{[(4,6-dimetossipirimidin-2-il)karbamojl]sulfamojl}-1-metil-1H-pirażole-4-karbossilat
                                 
                                 
                                    100784-20-1
                                 
                                 
                                    —
                                 
                              
                                    x
                                 
                                 
                                    2-metilimidażol
                                 
                                 
                                    693-98-1
                                 
                                 
                                    211-765-7
                                 
                              
                                    x
                                 
                                 
                                    Metaflumiżon (ISO);
                                    (Ez)-2’-[2-(4-ċjanofenil)-1-(α,α,α -trifluworo-m- tolil)etiliden]-[4-(trifluworometossi)fenil]karbaniloidrażid [E-iżomer ≥ 90 %, Z-iżomer ≤ 10 % kontenut relattiv]; [1]
                                    (E)-2’-[2-(4-ċjanofenil)- 1-(α,α,α-trifluworo-m-tolil) etiliden]-[4-(trifluworometossi)fenil]karbaniloidrażid [2]
                                 
                                 
                                    139968-49-3 [1]
                                    852403-68-0 [2]
                                 
                                 
                                    —
                                 
                              
                                    x
                                 
                                 
                                    Dibutilbis(pentan-2,4-dijonato-O,O’)tin
                                 
                                 
                                    22673-19-4
                                 
                                 
                                    245-152-0”;
                                 
                              
                  
                        (2)
                     
                     
                        L-Anness III huwa emendat kif ġej:
                        
                                    (a)
                                 
                                 
                                    l-entrata 98 hija sostitwita b’dan li ġej:
                                    
                                                Numru ta’ referenza
                                             
                                             
                                                Identifikazzjoni tas-sustanza
                                             
                                             
                                                Restrizzjonijiet
                                             
                                             
                                                Liema kliem għandu jintuża fil-kondizzjonijiet tal-użu u t-twissijiet
                                             
                                          
                                                Isem kimiku/INN
                                             
                                             
                                                Isem tal-glossarju ta’ Ingredjenti Komuni
                                             
                                             
                                                Numru CAS
                                             
                                             
                                                Numru KE
                                             
                                             
                                                Tip ta’ prodott, Partijiet tal-ġisem
                                             
                                             
                                                Konċentrazzjoni massima fil-preparazzjoni lesta għall-użu
                                             
                                             
                                                Oħrajn
                                             
                                          
                                                a
                                             
                                             
                                                b
                                             
                                             
                                                c
                                             
                                             
                                                d
                                             
                                             
                                                e
                                             
                                             
                                                f
                                             
                                             
                                                g
                                             
                                             
                                                h
                                             
                                             
                                                i
                                             
                                          
                                                “98
                                             
                                             
                                                Aċidu benżojku, 2-idrossi-  (1)
                                                
                                             
                                             
                                                Aċidu saliċiliku
                                             
                                             
                                                69-72-7
                                             
                                             
                                                200-712-3
                                             
                                             
                                                
                                                            (a)
                                                         
                                                         
                                                            Prodotti tax-xagħar li jitlaħalħu
                                                         
                                                      
                                                            (b)
                                                         
                                                         
                                                            Prodotti oħra għajr il-lozzjoni għall-ġisem, l-eye shadow, il-mascara, l-eyeliner, il-lipstick, u d-deodoranti roll on
                                                         
                                                      
                                                            (c)
                                                         
                                                         
                                                            Prodotti oħra għajr il-lozzjoni għall-ġisem, l-eye shadow, il-mascara, l-eyeliner, il-lipstick, u d-deodoranti roll on
                                                         
                                                      
                                             
                                                
                                                            (a)
                                                         
                                                         
                                                            3,0 %
                                                         
                                                      
                                                            (b)
                                                         
                                                         
                                                            2,0 %
                                                         
                                                      
                                                            (c)
                                                         
                                                         
                                                            0,5 %
                                                         
                                                      
                                             
                                                (a) (b) (c)
                                                Ma għandux jintuża f’preparazzjonijiet għat-tfal taħt it-tliet snin. Ma għandux jintuża f’applikazzjonijiet li jistgħu jwasslu biex il-pulmuni tal-utent aħħari jkunu esposti mat-teħid tan-nifs. Ma għandux jintuża fil-prodotti orali. Għall-finijiet oħra għajr dawk li jfixklu l-iżvilupp tal-mikroorganiżmi fil-prodott. Din il-fini trid tkun ovvja mill-preżentazzjoni tal-prodott.
                                                Dawn il-livelli huma inklużivi ta’ kwalunkwe użu tal-aċidu saliċiliku.
                                             
                                             
                                                (a) (b) (c)
                                                Ma għandux jintuża għat-tfal taħt it-tliet snin  (2)
                                                
                                             
                                          
                              
                                    (b)
                                 
                                 
                                    tiżdied l-entrata li ġejja:
                                    
                                                Numru ta’ referenza
                                             
                                             
                                                Identifikazzjoni tas-sustanza
                                             
                                             
                                                Restrizzjonijiet
                                             
                                             
                                                Liema kliem għandu jintuża fil-kondizzjonijiet tal-użu u t-twissijiet
                                             
                                          
                                                Isem kimiku/INN
                                             
                                             
                                                Isem tal-glossarju ta’ Ingredjenti Komuni
                                             
                                             
                                                Numru CAS
                                             
                                             
                                                Numru KE
                                             
                                             
                                                Tip ta’ prodott, Partijiet tal-ġisem
                                             
                                             
                                                Konċentrazzjoni massima fil-preparazzjoni lesta għall-użu
                                             
                                             
                                                Oħrajn
                                             
                                          
                                                a
                                             
                                             
                                                b
                                             
                                             
                                                c
                                             
                                             
                                                d
                                             
                                             
                                                e
                                             
                                             
                                                f
                                             
                                             
                                                g
                                             
                                             
                                                h
                                             
                                             
                                                i
                                             
                                          
                                                “x
                                             
                                             
                                                Diossidu tat-titanju f’forma ta’ trab li fih 1 % jew aktar ta’ partiċelli b’dijametru ajrudinamiku ta’ ≤ 10 μm
                                             
                                             
                                                Diossidu tat-titanju
                                             
                                             
                                                13463-67-7/1317-70-0/1317-80-2
                                             
                                             
                                                236-675-5/215-280-1/215-282-2
                                             
                                             
                                                
                                                            (a)
                                                         
                                                         
                                                            prodotti tal-wiċċ f’forma ta’ trab mhux kumpatt
                                                         
                                                      
                                                            (b)
                                                         
                                                         
                                                            prodotti tax-xagħar fi sprej ajrusol
                                                         
                                                      
                                                            (c)
                                                         
                                                         
                                                            prodotti oħrajn
                                                         
                                                      
                                             
                                                
                                                            (a)
                                                         
                                                         
                                                            25 %;
                                                         
                                                      
                                                            (b)
                                                         
                                                         
                                                            1,4 % għall-konsumaturi ġenerali u 1,1
                                                         
                                                      % għall-użu professjonali.
                                             
                                             
                                                (a) (b)
                                                F’forma pigmentarja biss
                                                (c)
                                                Ma għandux jintuża f’
                                                applikazzjonijiet li jistgħu jwasslu biex il-pulmuni tal-utent aħħari jkunu esposti mat-teħid tan-nifs”;
                                             
                                             
                                                 
                                             
                                          
                              
                  
                        (3)
                     
                     
                        fl-Anness IV, 143 hija sostitwita b’dan li ġej:
                        
                                    Numru ta’ referenza
                                 
                                 
                                    Identifikazzjoni tas-sustanza
                                 
                                 
                                     
                                 
                                 
                                    Kondizzjonijiet
                                 
                                 
                                    Liema kliem għandu jintuża fil-kundizzjonijiet tal-użu u t-twissijiet
                                 
                              
                                    Isem kimiku
                                 
                                 
                                    Numru tal-indiċi tal-kulur/Isem tal-Glossarju tal-Ingredjenti Komuni
                                 
                                 
                                    Numru CAS
                                 
                                 
                                    Numru KE
                                 
                                 
                                    Kulur
                                 
                                 
                                    Tip ta’ prodott, Partijiet tal-ġisem
                                 
                                 
                                    Konċentrazzjoni massima fil-preparazzjoni lesta għall-użu
                                 
                                 
                                    Oħrajn
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    h
                                 
                                 
                                    i
                                 
                                 
                                    j
                                 
                              
                                    “143
                                 
                                 
                                    Diossidu tat-titanju  (3)
                                    
                                 
                                 
                                    77891
                                 
                                 
                                     
                                 
                                 
                                    236-675-5
                                 
                                 
                                    Abjad
                                 
                                 
                                     
                                 
                                 
                                     
                                 
                                 
                                    
                                                —
                                             
                                             
                                                Kriterji ta’ purità kif stabbiliti fid-Direttiva tal-Kummissjoni 95/45/KE (E 171)
                                             
                                          
                                                —
                                             
                                             
                                                Diossidu tat-titanju f’forma ta’ trab li fih 1 % jew aktar ta’ partiċelli b’dijametru ajrudinamiku ta’ ≤ 10 μm, li jrid jintuża f’konformità mal-Anness III, Nru [321]
                                             
                                          
                                 
                                     
                                 
                              
                  
                        (4)
                     
                     
                        fl-Anness VI, l-entrata 27 hija sostitwita b’dan li ġej:
                        
                                    Numru ta’ referenza
                                 
                                 
                                    Identifikazzjoni tas-sustanza
                                 
                                 
                                    Kondizzjonijiet
                                 
                                 
                                    Liema kliem għandu jintuża fil-kundizzjonijiet tal-użu u t-twissijiet
                                 
                              
                                    Isem kimiku/INN/XAN
                                 
                                 
                                    Isem tal-Glossarju ta’ Ingredjenti Komuni
                                 
                                 
                                    Numru CAS
                                 
                                 
                                    Numru KE
                                 
                                 
                                    Tip ta’ prodott, partijiet tal-ġisem
                                 
                                 
                                    Konċentrazzjoni massima fil-preparazzjoni lesta għall-użu
                                 
                                 
                                    Oħrajn
                                 
                              
                                    a
                                 
                                 
                                    b
                                 
                                 
                                    c
                                 
                                 
                                    d
                                 
                                 
                                    e
                                 
                                 
                                    f
                                 
                                 
                                    g
                                 
                                 
                                    h
                                 
                                 
                                    i
                                 
                              
                                    “27
                                 
                                 
                                    Diossidu tat-titanju  ((2))
                                    
                                 
                                 
                                    Diossidu tat-titanju
                                 
                                 
                                    13463-67-7/1317-70-0/1317-80-2
                                 
                                 
                                    236-675-5/215-280-1/215-282-2
                                 
                                 
                                     
                                 
                                 
                                    25 % (4)
                                 
                                 
                                    Diossidu tat-titanju f’forma ta’ trab li fih 1 % jew aktar ta’ partiċelli b’dijametru ajrudinamiku ta’ ≤ 10 μm, li jrid jintuża f’konformità mal-Anness III, Nru [321]. Għat-tipi ta’ prodotti taħt l-ittra (c) tal-kolonna (f) fl-Anness III, Nru [321], tapplika l-konċentrazzjoni massima fil-preparazzjoni lesta għall-użu prevista fil-kolonna (g) ta’ din l-entrata.
                                 
                                 
                                     
                                 
                              
                  
               (1)  Biex jintuża bħala preżervattiv, ara l-Anness V, Nru 3.
            
               (2)  Esklużivament għall-prodotti li jistgħu jintużaw għat-tfal taħt it-tliet snin.”;
            
               (3)  Biex jintuża bħala filtru tal-UV, ara l-Anness VI, Nru 27.”;
            
               ((2))  Biex jintuża bħala kolorant, ara l-Anness IV, Nru 143.”.